আন্তর্জাতিক ক্রিকেটে এবি ডি ভিলিয়ার্সের শতরানের তালিকা
আব্রাহাম বেঞ্জামিন ডি ভিলিয়ার্স (সাধারণত সুপরিচিত এবি ডি ভিলিয়ার্স নামে) হলেন একজন দক্ষিণ আফ্রিকার ক্রিকেটার এবং দক্ষিণ আফ্রিকার একদিনের আন্তর্জাতিক (ওডিআই) ক্রিকেট দলের অধিনায়ক। একজন ডান-হাতি ব্যাটসম্যান-উইকেটরক্ষক হিসেবে তিনি টেস্টে (এক ইনিংসে ১০০ বা তার অধিক রান করেছেন) যথাক্রমে টেস্ট ক্রিকেটে ২১টি এবং ওডিআইয়ে ২৩টি শতক করেন । তিনি ২০১২ সালের আন্তর্জাতিক ক্রিকেট কাউন্সিল কর্তৃক ঘোষিত টেস্ট ব্যাটিংয়ের শীর্ষস্থান দখল করেন।
দক্ষিণ আফ্রিকা জাতীয় ক্রিকেট দল
১৯৭০ সালে আইসিসি দক্ষিণ আফ্রিকার বিরুদ্ধে স্থগিতাদেশ প্রদান করে ঐ দেশের সরকারের বর্ণবাদ নীতির কারণে। "দলটি শুধুমাত্র শ্বেতাঙ্গ রাষ্ট্র হিসেবে ইংল্যান্ড, অস্ট্রেলিয়া ও নিউজিল্যান্ডের বিরুদ্ধেই খেলবে" - দক্ষিণ আফ্রিকান সরকারের এ ঘোষণার বিরুদ্ধে আইসিসি এ সিদ্ধান্ত নিতে বাধ্য হয়। ফলে, গ্রেইম পোলক, ব্যারি রিচার্ডস‌, মাইক প্রোক্টরের মতো প্রতিভাবান খেলোয়াড়েরা আন্তর্জাতিক ক্রিকেট খেলা থেকে বঞ্চিত হন। এছাড়াও, অ্যালান ল্যাম্ব, রবিন স্মিথের ন্যায় উদীয়মান ক্রিকেটাররাও অভিবাসিত হয়ে ইংল্যান্ড এবং কেপলার ওয়েসেলস‌ অস্ট্রেলিয়ার পক্ষে খেলেন। পরবর্তীতে অবশ্য কেপলার ওয়েসেলস পুণরায় দক্ষিণ আফ্রিকা দলের পক্ষ হয়ে খেলেছেন।